У паняцця ёсць і іншыя значэнні, гл. Індыя.
**І́ндыя** (англ.: India, іншыя мянушкі: **Ві́лі** — англ.: Willie, **Кі́ці** — англ.: Kitty; 13 ліпеня 1990 — 4 студзеня 2009) — чорная котка, якая належала 43-му прэзідэнту ЗША Джорджу Бушу малодшаму і першай лэдзі Лоры Буш. Жыла ў сям’і прэзідэнта Буша амаль два дзесяцігоддзі.

Сям’я Бушаў набыла Індыю, чорную амерыканскую караткашэрсную котку для двайнят Барбары і Джэны  (руск.) (бел. Буш, калі ім было па 9 гадоў. Калі сёстры адправіліся ў каледж, котка засталася з Лорай і Джорджам. Лора Буш казала, што Індыя — яе любімы хатні гадунец.

У Белым доме
------------

У студзені 2001 года Індыя пераехала з тэхаскага губернатарскага асабняка ў Белы дом. Маладзейшага рудага шасціпальцага  (руск.) (бел. ката Эрні (англ.: Ernie), названага так у гонар Эрнэста Хэмінгуэя, Буш з сабой не ўзяў, адправіўшы яго ў Брэнтвуд сябрам сям’і, бо Эрні драпаў мэблю і Буш асцерагаўся за каштоўную абстаноўку Белага дома. Індыі ж кіпцюры былі выдалены. Параўноўваючы Эрні і Індыю, Буш казаў, што «у Эрні больш свабоднага духу», тым часам як Індыя — спакайнейшая котка.

У Індыі імя коткі шмат хто палічыў абразай. У 2001 годзе актывісты кіравальнай партыі БДП (Бхаратыя джаната парты) мітынгавалі побач з амерыканскім консульствам у Мумбаі з плакатам «*Містар Прэзідэнт, не рабіце памылкі. Індыйцы — не коткі, індыйцы — ільвы*», патрабуючы прыбраць котку з афіцыйнага сайта Белага дома. Актывісты нацыяналістычнай партыі Баджранг-Дал у знак пратэсту назвалі Джорджам Бушам шчанюка, правядучы для гэтага адмысловую цырымонію называння, і заклікалі іншых таксама зваць сабак Бушам. У Калькуце члены Федэрацыі студэнтаў Індыі  (англ.) (бел. мітынгавалі перад амерыканскім консульствам, дэманструючы белую котку з таблічкай «Буш». У ліпені 2004 года дэманстранты абвясцілі імя коткі абразай нацыі і ў знак пратэсту спалілі перад Керальскім заканадаўчым сходам пудзіла Буша. Консульства ЗША ў Мумбаі апраўдвалася тым, што імя «Індыя», дадзенае чорнай котцы, было ўтворана ад «індыйскага чарніла» (тушы).

Паводле дадзеных афіцыйнага сайта Белага дома, котка была названа не ў гонар краіны ці тушы, а ў гонар бейсбольнага гульца Рубена Сьера «Эль Індыя», у той час, калі ён гуляў у камандзе Тэхас Рэйнджэрс  (руск.) (бел. якая належала Бушу. Мянушка котцы была абрана дачкой Буша Барбарай. Апроч імя Індыя ў коткі была і мянушка Вілі. Прадстаўнік прэс-службы Лоры Буш на пытанне, навошта котцы трэба другое імя, адказвала што «*Гэта Тэхас, тут ва ўсіх ёсць мянушкі. Губернатар усім дае мянушкі, нават сваёй котцы*». Лора Буш тлумачыла, што котку клічуць Вілі, бо «імя „Індыя" занадта складана паўтараць».

Барні  (руск.) (бел. міс Бізлі  (руск.) (бел. і Індыя ў Дзень Святога Валянціна у 2007 годзе.
Нягледзячы на тое, што Індыя жыла ў Белым доме ў прэзідэнцкай сям’і, яна ўвесь час знаходзілася ў цені больш вядомых шатландскіх тэр’ераў  (руск.) (бел. Барні і міс Бізлі. Хоць Індыя пад імем Вілі і здымалася ў некаторых фільмах з сабакам Барні, але іграла ў іх толькі другарадныя ролі. Падчас прэзідэнцтва Буша сабакі атрымвалі значна больш увагі прэсы. Лора Буш казала, што котка жыве на верхнім паверсе, таму прэса і бачыць яе рэдка. Прадстаўнікі прэс-службы Белага дома тлумачылі параўнальна малую колькасць фатаграфій Індыі тым, што яе вельмі складана злавіць для фатаграфавання, «*амаль гэтак жа складана, як Лох-нэскую пачвару  (руск.) (бел.*», і тым, што яна замкнута і не любіць знаходзіцца ў цэнтры ўвагі.

Смерць
------

Барбара і Лора Буш развітваюцца з коткай, адпраўляючыся ў Панаму пад канец лістапада 2008 года.
Сям’я Буша мела намер пакінуць Белы дом разам з жывёламі ў студзені 2009 года, але Індыя, не паспеўшы пераехаць, ціха памерла ў Белым доме 4 студзеня 2009 года ва ўзросце 18 гадоў. У заяве да прэсы прэс-сакратар Лоры Буш Салі Мак-Донау адзначыла, што сям’я была глыбока засмучана смерцю коткі. У прэс-рэлізе было сказана, што «*Індыя была любым сямейнікам Бушаў на працягу амаль двух дзесяцігоддзяў. Яе будзе вельмі бракаваць*». Неўзабаве пасля смерці коткі ў Белы дом заехаў Барак Абама і ўсе згадкі пра Індыю ў біяграфіі Буша на афіцыйным сайце Белага дома прыбралі.

Гл. таксама
-----------

* Барні (сабака)
* Міс Бізлі (сабака)

Зноскі
------

1. 1 2 3  *Rick Dunham*. Dogs overshadow death of Bush family's cat (англ.).  The Houston Chronicle (6 студзеня 2009). Архівавана з першакрыніцы 6 красавіка 2012.
2. ↑  Mrs. Bush's Remarks in a Question and Answer Session with Children at the Opening of America@your Library (англ.).  Whitehouse.gov (6 чэрвеня 2007). Архівавана з першакрыніцы 6 красавіка 2012.
3. 1 2  *Maureen Dowd*. Liberties; Cats, Dogs and Grifters (англ.).  The New York Times (24 студзеня 2001). Архівавана з першакрыніцы 6 красавіка 2012.
4. ↑  *Reuters News Service*. Bush cat found tom-catting in L.A. (англ.)(недаступная спасылка — *гісторыя* ).  Deseret News (11 красавіка 2001).(недаступная спасылка)
5. ↑  First Pets. A Chew Toy Away From the Presidency (англ.)(недаступная спасылка).  Time (14 студзеня 2001). Архівавана з першакрыніцы 7 сакавіка 2008.
6. ↑  The Truth About Cats & Dogs (англ.)(недаступная спасылка).  The Washington Post (10 студзеня 2001). Архівавана з першакрыніцы 2 жніўня 2009.
7. ↑  *Stephen M. Silverman*. White House Animal Tails (англ.).  People (10 чэрвеня 1998). Архівавана з першакрыніцы 6 красавіка 2012.
8. ↑  Protesters go after Bush's cat (англ.).  Independent Online (20 ліпеня 2001). Архівавана з першакрыніцы 6 красавіка 2012.
9. 1 2  Hindus dog Bush over cat's name (англ.).  Бі-бі-сі (24 ліпеня 2001). Архівавана з першакрыніцы 6 красавіка 2012.
10. ↑  В Индии обиделись на кошку Буша **(нявызн.)**.  Русская служба Би-би-си (25 ліпеня 2001). Архівавана з першакрыніцы 6 красавіка 2012.
11. ↑  Bush's cat India gets Indians enraged (англ.).  Indo-Asian News Service (2 ліпеня 2004). Архівавана з першакрыніцы 6 красавіка 2012.
12. ↑  Of Cats, Dogs And Thin Skins(англ.) // *Tehelka*. — 2005-05-24. — № 20.(недаступная спасылка)
13. ↑  *Massie Ritsch*. Pet issues (англ.).  Los Angeles Times (16 мая 2000). Архівавана з першакрыніцы 6 красавіка 2012.
14. ↑  Traveling with Lady Laura. (англ.).  Fort Worth Star-Telegram (25 лістапада 2003). Архівавана з першакрыніцы 6 красавіка 2012.
15. ↑  Video: Bushs Barney is back! (ням.).  GIGA (20 снежня 2004). Архівавана з першакрыніцы 6 красавіка 2012.
16. ↑  Ask the White House (англ.).  Whitehouse.gov (10 снежня 2003). Архівавана з першакрыніцы 6 красавіка 2012.
17. ↑  Barney's Interactive Archives (англ.).  Whitehouse.gov (23 жніўня 2004). Архівавана з першакрыніцы 6 красавіка 2012.
18. ↑  Ask the White House (англ.).  Whitehouse.gov (10 лютага 2004). Архівавана з першакрыніцы 6 красавіка 2012.
19. ↑  *Amy Argetsinger, Roxanne Roberts*. It's a Wrap for Barney's Holiday Gift (англ.).  The Washington Post (16 снежня 2008). Архівавана з першакрыніцы 6 красавіка 2012.
20. ↑  Photo Essay of India ("Kitty") (англ.).  Whitehouse.gov (5 студзеня 2009). Архівавана з першакрыніцы 6 красавіка 2012.
21. ↑  Mark Knoller.  Death Of A White House Underdog: The Cat(англ.), *CBS News* (5 студзеня 2009). Праверана 22 кастрычніка 2017.
22. ↑  *Gillman, Todd J*. Bush family cat dies at White House (англ.)(недаступная спасылка).  Dallas Morning News (5 студзеня 2009). Архівавана з першакрыніцы 24 мая 2011. Праверана 22 кастрычніка 2017.
23. ↑  'First Feline' India dead at 18 (англ.).  United Press International (5 студзеня 2009). Архівавана з першакрыніцы 6 красавіка 2012.
24. ↑  *Al Kamen*. Nothing but Time (англ.).  The Washington Post (11 сакавіка 2009). Архівавана з першакрыніцы 6 красавіка 2012.

### Каментарыі

1. ↑  Таксама называлася **Вілардам** (англ.: Willard) у артыкуле *The Washington Post* «It’s a Wrap for Barney’s Holiday Gift» і ў прэс-рэлізе на сайце Белага дома
2. ↑  Хэмінгуэй быў гаспадаром шасціпальцых котак, і котак з полідактыліяй часам завуць «коткамі Хэмінгуэя» (англ.: Hemingway Cats). См. OUR CATS... (англ.).  Ernest Hemingway Home & Museum. Архівавана з першакрыніцы 6 красавіка 2012. *Franny Syufy*. The Amazing Hemingway Cats. Many-Toed Polydactyl Cats (англ.).  About.com. Архівавана з першакрыніцы 6 красавіка 2012.
3. ↑  англ.: Ernie is more of a free spirit
4. ↑  англ.: Mr President, don't make a mistake. Indians are lions not cats
5. ↑  англ.: It's Texas. Everybody has a nickname, […] The governor gives everybody a nickname, even his cat.
6. ↑  англ.: India […] also goes by Willie because India is too hard to repeat
7. ↑  англ.: Willie is elusive and far harder to capture on film (kind of like the Loch Ness monster).
8. ↑  англ.: The cat is very private and avoids the limelight.
9. ↑  англ.: peacefully
10. ↑  англ.: India was a beloved member of the Bush family for almost two decades. She will be greatly missed.

Спасылкі
--------

|  |  |
| --- | --- |
| commons: | Індыя (котка) на Вікісховішчы |

* Афіцыйная біяграфія коткі для дзяцей (англ.) на сайце Whitehouse.gov
* Індыя (англ.) на сайце Presidential Pet Museum
* President, Mrs. Bush, Barbara, and Jenna Deeply Saddened by Passing of Their Cat India ("Willie") (англ.).  Whitehouse.gov (5 студзеня 2009). — Афіцыйны прэс-рэліз аб смерці Індыі. Архівавана з першакрыніцы 6 красавіка 2012.
* Котка Індыя на сайце «Find a Grave» (англ.)
* Bush's got India under his bed! (англ.).  CNN-IBN (2 сакавіка 2006). Архівавана з першакрыніцы 6 красавіка 2012.

|  |  |
| --- | --- |
| ⚙️   Генеалогія і некрапалістыка | Find a Grave |